Решение на Общия съд (първи състав) от 13 януари 2021 г. — Bezouaoui и HB Consultant/Комисия
(Дело T‑478/18)
„Държавни помощи — Обучение за безопасно управление на строителни машини — Възстановяване на разходите за обучение във Франция от сертифицирани паритетни организации (OPCA) — Решение, с което се установява, че не е налице държавна помощ — Понятие за държавна помощ — Отговорност на държавата — Публичен контрол върху ресурсите“
1.      Жалба за отмяна — Физически или юридически лица — Актове, които ги засягат пряко и лично — Решение на Комисията, с което се установява, че не е налице държавна помощ — Жалба на конкурентно предприятие, с която се оспорва основателността на решението — Предприятие, което доказва, че съществено е засегнато пазарното му положение — Допустимост
(член 108, параграфи 2 и 3 ДФЕС и член 263, четвърта алинея ДФЕС)
(вж. т. 57—72)
2.      Съдебно производство — Въвеждане на нови основания в хода на производството — Условия — Основание, почиващо на обстоятелства, установени в хода на производството — Липса — Доразвиване на вече посочено основание — Липса на доразвиване — Недопустимост
(член 84, параграф 1 от Процедурния правилник на Общия съд)
(вж. т. 66)
3.      Съдебно производство — Срок за представяне на доказателства — Член 85, параграф 3 от Процедурния правилник на Общия съд — Представяне на доказателства преди приключване на устната фаза на производството — Допустимост — Условия — Закъснение — Обосновка
(член 85, параграф 3 от Процедурния правилник на Общия съд)
(вж. т. 78—81)
4.      Помощи, предоставяни от държавите — Понятие — Предоставяне на предимство чрез държавни ресурси, за което отговорност носи държавата — Възстановяване на разходите за някои обучения от държавно сертифицирани паритетни организации — Липса на правомощие за намеса на държавата по отношение на решенията на тези организации за възстановяване на разходи — Липса на упражняван от държавата контрол ex post — Изключване
(член 107, параграф 1 ДФЕС)
(вж. т. 86—120, 128—143 и 148—154)
Предмет
Искане на основание член 263 ДФЕС за частична отмяна на Решение C(2018) 2075 final на Комисията от 10 април 2018 г. относно предполагаема държавна помощ SA.46897 (2018/NN), предоставена от Френската република във връзка с финансирането на обучения, които водят до получаването на удостоверение за правоспособност за безопасно управление на строителни машини (CACES)
Диспозитив
1)
Отхвърля жалбата.
2)
Осъжда HB Consultant и г‑н Hacène Bezouaoui да заплатят съдебните разноски.